- Գնահատեք խնդրեմ նաև քարոզարշավը: Քաղաքական ուժերի քարոզարշավից տպավորություն էր ստացվում, որ ոչ թե Երևանի ավագանու, այլ խորհրդարանական կամ այլ համապետական ընտրությունների ենք գնում: Երևանյան խնդիրների մասին ծրագրային, խորը բանավեճ թեկնածուների միջև չտեսանք: Թերևս միակ բացառությունն աղբահանությունն էր, որը թեկնածուների ասելիքի գլխավոր լեյտմոտիվն էր, ինչն էլ պայմանավորված էր «Սանիթեքի» վատ աշխատանքով: Այսինքն՝ սանմաքրման գործը ստանձնած ընկերության աշխատանքային թերացումը թեկնածուների խաղաքարտը դարձավ: